Հավելված N 2

ՀՀ ԿԳՄՍ նախարարի

«17» հունիսի, 2022 թ. N 1153-Ա/2 հրամանի

**ՀՐԱՎԵՐ**

**ԳԻՏԱԿԱՆ ԵՎ ԳԻՏԱՏԵԽՆԻԿԱԿԱՆ ԳՈՐԾՈՒՆԵՈՒԹՅԱՆ ՊԱՅՄԱՆԱԳՐԱՅԻՆ (ԹԵՄԱՏԻԿ) ՖԻՆԱՆՍԱՎՈՐՄԱՆ ՇՐՋԱՆԱԿՈՒՄ «ՀԵՌԱՎԱՐ ԼԱԲՈՐԱՏՈՐԻԱՆԵՐԻ ՀԻՄՆԱԴՐՄԱՆ ԾՐԱԳԻՐ» ՄՐՑՈՒՅԹԻ**

**Ընդհանուր դրույթներ**

* 1. Գիտական և գիտատեխնիկական գործունեության պայմանագրային (թեմատիկ) ֆինանսավորման շրջանակում «Հեռավար լաբորատորիաների հիմնադրման ծրագիր» մրցույթն (այսուհետ՝ Մրցույթ) անցկացվում է՝ համաձայն Հայաստանի Հանրապետության կրթության, գիտության, մշակույթի և սպորտի նախարարի (այսուհետ՝ Նախարար) 2022 թվականի հունիսի 17-ի N 1153-Ա/2 հրամանի:
	2. Հայաստանի Հանրապետության կրթության, գիտության, մշակույթի և սպորտի նախարարության գիտության կոմիտեն (այսուհետ՝ Կոմիտե) Հայաստանի Հանրապետության պետական բյուջեի գիտական և գիտատեխնիկական գործունեության պայմանագրային (թեմատիկ) ֆինանսավորման շրջանակում գիտական և գիտատեխնիկական գործունեության բոլոր բնագավառների մասնագիտություններով (Հավելված 1) գիտական հետազոտությունների իրականացման համար կտրամադրի 60 ամիս տևողությամբ դրամաշնորհներ՝ արտերկրից ղեկավարի(ների) (այսուհետ՝ Խմբի ղեկավար(ներ)) նախաձեռնությամբ ներկայացված և մրցութային կարգով ընտրված գիտական թեմաներին (այսուհետ՝ Թեմա): Գիտական խմբում (այսուհետ՝ Խումբ) կարող են ընդգրկվել 2-5 անդամներ (բացառությամբ Խմբի ղեկավարի(ների)):
	3. Հայտը չի քննարկվում, եթե՝
* չի պարունակում բոլոր անհրաժեշտ փաստաթղթերը,
* չի բավարարում Մրցույթի հրավերի պայմանները,
* միաժամանակ ներկայացված է Կոմիտեի կողմից անցկացվող այլ մրցույթների,
* բովանդակությամբ համընկնում է Հայաստանի Հանրապետության պետական բյուջեից ֆինանսավորված կամ ֆինանսավորվող այլ թեմայի/ծրագրի հետ:
	1. Մտավոր սեփականության հեղինակային կամ արտոնագրային իրավունքի օբյեկտ հանդիսացող նյութեր պարունակող Հայտ և այնուհետև Հաշվետվություն ներկայացնելու դեպքում Խմբի ղեկավարը(ները) պետք է առաջնորդվի «Հեղինակային իրավունքի և հարակից իրավունքների մասին» և «Գյուտերի, օգտակար մոդելների և արդյունաբերական նմուշների մասին» Հայաստանի Հանրապետության օրենքներով սահմանված դրույթներով:
	2. Թեմայի շրջանակում իրականացված հետազոտության արդյունքները գիտական ամսագրերում հրապարակելիս անհրաժեշտ է նշել Կոմիտեի կողմից ստացած աջակցության մասին.
* *Հետազոտությունն իրականացվել է ՀՀ գիտության կոմիտեի ֆինանսական աջակցությամբ (Թեմայի ծածկագիր՝\_\_\_\_):*
* *Исследование выполнено при финансовой поддержке Комитета по науке РА (Научный проект № \_\_\_\_).*
* *This work was supported by the Science Committee of RA (Research project № \_\_\_\_\_).*

**Համապատասխան նշման բացակայության դեպքում հրապարակումը չի ընդունվելու որպես թեմայի արդյունք:**

* 1. Թեմայի կատարման ընթացքում, յուրաքանչյուր 12 ամիսը լրանալուց հետո Կոմիտե է ներկայացվում ընթացիկ տարեկան Հաշվետվություն:
	2. Թեմայի կատարման 35 ամիսը լրանալուց հետո, Կոմիտե է ներկայացվում եռամյա Հաշվետվություն՝ ներառելով Թեմայի ակնկալվող միջանկյալ արդյունքները, որոնց հիման վրա Խորհուրդը տալիս է եզրակացություն՝ Թեմայի ֆինանսավորումը դադարեցնելու կամ ևս 24 ամիս շարունակելու նպատակահարմարության մասին։
	3. Թեմայի կատարման ընթացքում Կոմիտեն կարող է իրականացնել Թեմայի մշտադիտարկում և եզրակացությունը ներկայացնել Խորհրդին։
	4. Թեմայի ֆինանսավորումը շարունակելու նպատակահարմարության մասին եզրակացություն տալիս Խորհուրդը պետք է հաշվի առնի մշտադիտարկման եզրակացությունը:
	5. Թեմայի ավարտից հետո Կոմիտե է ներկայացվում Ամփոփիչ հաշվետվություն, որի հիման վրա Խորհուրդը տալիս է եզրակացություն՝ Հաշվետվությունն ընդունելու/չընդունելու մասին:
	6. Կոմիտեն կարող է ֆինանսավորման երաշխավորված Թեմայի անոտացիան և Հաշվետվությունը հրապարակել տպագիր կամ էլեկտրոնային եղանակով:
1. **Խմբի Ղեկավարին((ներին) ներկայացվող պահանջները**
2. Խմբի ղեկավար(ներ) կարող է լինել գիտական աստիճան ունեցող, արտերկրի հետազոտական հաստատության (բուհ, գիտական կենտրոն) հիմնական/պայմանագրային հիմունքով աշխատող (պրոֆեսոր, դասախոս, կամ հետազոտող, կամ դրան համարժեք պաշտոն զբաղեցնող) և հետազոտական գործունեությամբ զբաղվող անձը կամ անձինք (առավելագույնը երկու):
3. Խմբի ղեկավար(ներ) չի կարող լինել սույն Մրցույթի հրապարակմանը նախորդող 4 տարիների ընթացքում հանրագումարային 12 ամիս և ավելի Հայաստանի Հանրապետությունում ուսումնառած կամ աշխատած անձը:
4. Խմբի ղեկավարը(ները) պետք է Թեմայի մեկնարկային փուլում և այնուհետև յուրաքանչյուր տարի հանրագումարային առնվազն 4 շաբաթ անցկացնի Հայաստանի Հանրապետության ընդունող կազմակերպությունում (այսուհետ՝ Կազմակերպություն), ինչպես նաև Թեմայի կատարման ընթացքում իր ներկայացրած գիտական կազմակերպությունում ընդունի(են) Խմբի անդամին(ներ) հանրագումարային առնվազն 60 օր ժամկետով:

 **2.4**. Խմբի ղեկավարը(ները) պետք է ունենա գիտական գործունեության արժեքավոր ձեռքբերումներ և ներկայացնի հավակնոտ, խոստումնալից և իրագործելի գիտական նախագիծ։

**2.5**. Խմբի ղեկավարը(ները) պատասխանատու է Խմբի ձևավորման համար և հանդես է գալիս Խմբի անունից:

1. **Խմբին ներկայացվող պահանջները**
	1. Խումբը պետք է ունենա Հայաստանի Հանրապետության քաղաքացի կամ ռեզիդենտ հանդիսացող Համաղեկավար՝ ծնված 1982 թվականի հունվարի 1-ից հետո:
	2. Թեմայի իրականացման ողջ ընթացքում Խմբի բոլոր անդամները պետք է հանդիսանան Հայաստանի Հանրապետության քաղաքացիներ կամ ռեզիդենտներ: Կատարողները կարող են լինել ինչպես Հայաստանի Հանրապետությունից, այնպես էլ արտերկրից:
	3. Խմբում պետք է ընդգրկվի`

- առնվազն 3 կատարող (բացառությամբ Խմբի ղեկավարի(ների))՝ Հավելված 1-ով ներկայացված գիտական և գիտատեխնիկական գործունեության *1 - 4* բնագավառների համար,

- առնվազն 2 կատարող (բացառությամբ Խմբի ղեկավարի(ների))՝ Հավելված 1-ով ներկայացված գիտական և գիտատեխնիկական գործունեության *5 - 6* բնագավառների համար:

* 1. Խմբի անդամներից առնվազն երկուսը պետք է ծնված լինեն 1987 թվականի հունվարի 1-ից հետո: Նշված տարիքային շեմը կարող է ավելանալ`
* ՀՀ զինված ուժերում ծառայած լինելու դեպքում՝ հավելյալ 2 տարով,
* երեխայի խնամքի արձակուրդի դեպքում՝ յուրաքանչյուր երեխայի համար հավելյալ 1 տարով։
	1. Խմբի անդամները կարող են լինել բուհի առնվազն երրորդ կուրսի ուսանողներ, մագիստրատուրայի ուսանողներ կամ դիպլոմավորված մասնագետներ:
	2. Խմբի անդամները (ներառյալ Խմբի ղեկավարը (ները)) չեն կարող ընդգրկվել Մրցույթին ներկայացված մեկից ավելի Հայտերում, ինչպես նաև չեն կարող հանդիսանալ «Առաջատար հետազոտությունների աջակցության», «Գիտական խմբերի մեկնարկի կամ լաբորատորիաների (բաժինների) ամրապնդմանն աջակցության» Գիտական խմբերի մեկնարկի և Գիտական խմբերի կամ լաբորատորիաների ամրապնդման» և «Հայաստանի Հանրապետության գիտական համայնքին արտերկրի գիտնականների ինտեգրմանն աջակցության ծրագիր» մրցույթների շահառուներ։
1. **Կազմակերպությանը ներկայացվող պահանջները**
	1. Կազմակերպություն կարող է լինել Հայաստանի Հանրապետության պետական բյուջեի գիտական և գիտատեխնիկական գործունեության բազային ֆինանսավորմամբ ծրագիր իրականացնող կազմակերպությունը։
	2. Կազմակերպությունն աջակցում է դրամաշնորհային ծրագրի իրականացմանը:
	3. Կազմակերպությունը Խմբի անդամների հետ կնքում է աշխատանքային պայմանագրեր՝ վերջիններիս գործունեության կազմակերպման նպատակով:
	4. Կազմակերպությունը հասանելիություն է ապահովում առկա ենթակառուցվածքներին և սարքավորումներին:
	5. Թեմայի իրականացման ողջ ընթացքում Խմբի ղեկավարին ֆինանսական և վարչական հարցերում աջակցություն ցուցաբերելու համար Կազմակերպությունը կարող է նշանակել պատասխանատու անձ:
	6. Նախահաշվի «Վերադիր ծախսեր» հոդվածով նախատեսվում է Կազմակերպության ղեկավարի իրավասությանը թողնված գումար, որով Կազմակերպության ղեկավարը ապահովում է Թեմայի կատարման համար անհրաժեշտ պայմաններ:
	7. Կազմակերպությունը մինչև 2022 թվականի օգոստոսի 26-ը Խմբի ղեկավարին(ներին) է տրամադրում Կազմակերպության (բուհի ֆակուլտետի) գիտական (գիտատեխնիկական) խորհրդի եզրակացությունը (Scientific Council Conclusion), որտեղ պետք է նշվի, թե որքանով է Թեման հավակնոտ, խոստումնալից և իրագործելի և որքանով է տվյալ Թեման համապատասխանում Կազմակերպության գիտական ուղղություններին։
	8. Թեմայի կատարման համար ձեռքբերված սարքերը, նյութերը և ծառայությունները ներառվում են Կազմակերպության հաշվեկշռում՝ հետագայում կանոնադրական նպատակներով օգտագործելու (գիտական և գիտահետազոտական աշխատանքների կատարման) համար:
	9. Մինչև Թեմայի կատարման 24 ամիսը լրանալը Համաղեկավարի առաջնորդությամբ և Թեմայի կատարողների ընդգրկմամբ Կազմակերպությունում ձևավորվում է նոր գիտական ստորաբաժանում (խումբ, լաբորատորիա կամ բաժին):
2. **Ակնկալվող արդյունքները**
	1. Թեմայի կատարման 35-րդ ամիսը լրանալուց հետո Խմբի անդամները տվյալ Թեմայի շրջանակում պետք է ունենան Մրցույթի հրավերի «1.5.» ենթակետով սահմանված նշումով.
		1. Հավելված 1-ով ներկայացված գիտական և գիտատեխնիկական գործունեության «*1-5»* բնագավառների համապատասխան մասնագիտություններով առնվազն երեք գիտական հոդված միջազգային գիտատեղեկատվական շտեմարաններում (այսուհետ՝ ՄԳՇ) («Science Citation Index Expanded (SCIE)», «Social Sciences Citation Index (SSCI)», «Emerging Sources Citation Index (ESCI)», «Arts&Humanities Citation Index (AHCI)», «Scimago Journal & Country Ranking (SJR, https://www.scimagojr.com/journalrank.php պորտալում)՝ առնվազն Q3 քառորդում կամ Web of Science գիտատեղեկատվական հարթակի գրքերի հղման ինդեքսի (Book Citation Index) հրատարակիչների ցանկում ներառված հրատարակչություններում հրապարակված առնվազն երեք գրքի գլուխ կամ հոդված ժողովածուում։
		2. կամ մեկ՝ առնվազն 5 տպագրական մամուլ ծավալ ունեցող մենագրություն, կոլեկտիվ մենագրություն կամ գիտական աշխատություն՝ հրատարակված Web of Science գիտատեղեկատվական հարթակի գրքերի հղման ինդեքսի *(Book Citation Index)* հրատարակիչների ցանկում ներառված հրատարակչություններում (այսուհետ՝ Մենագրություն)։
		3. Մեկ մենագրությունը համարժեք է ՄԳՇ ընդգրկված չորս հրապարակման:
		4. Հավելված 1-ով ներկայացված գիտական և գիտատեխնիկական գործունեության «*6»* բնագավառի համապատասխան մասնագիտություններով՝
* առնվազն երկու գիտական հրապարակում ՄԳՇ ընդգրկված պարբերականներում,
* կամ մեկ Մենագրություն:
	1. Թեմայի ավարտից հետո (60 ամսվա կտրվածքով) Խմբի անդամները տվյալ Թեմայի շրջանակում պետք է ունենան Մրցույթի հրավերի «1.5.» ենթակետով սահմանված նշումով՝
		1. Հավելված 1-ով ներկայացված գիտական և գիտատեխնիկական գործունեության «*1-5»* բնագավառների համապատասխան մասնագիտություններով՝ առնվազն ութ գիտական հրապարակում ՄԳՇ ընդգրկված պարբերականներում*,* որոնցից առնվազն երկուսը՝ Q1 և առնվազն երկուսը՝ Q2 քառորդներում ընդգրկված ամսագրերում կամ երկու Մենագրություն։
		2. Հավելված 1-ով ներկայացված գիտական և գիտատեխնիկական գործունեության «*6»* բնագավառի համապատասխան մասնագիտություններով՝
* առնվազն վեց գիտական հրապարակում ՄԳՇ ընդգրկված պարբերականներում, որոնցից առնվազն մեկը՝ Q1 և առնվազն մեկը՝ Q2 քառորդներում ընդգրկված ամսագրերում,
* կամ երկու Մենագրություն:
	1. Որպես Թեմայի արդյունք ներկայացված գիտական հրապարակումներից առնվազն կեսում նշված հեղինակների ցանկում Համաղեկավարը պետք է լինի կամ առաջին կամ վերջին դիրքում կամ նամակագրություն վարող (corresponding author) կամ ունենա որևէ համարժեք նշում։
	2. Թեմայի կատարման արդյունքում «*1-5»* բնագավառների համապատասխան մասնագիտություններով ակնկալվում է 25 000,0 իսկ «*6»* բնագավառի համապատասխան մասնագիտություններով 15 000,0 հազար ՀՀ դրամը գերազանցող միջազգային գիտական դրամաշնորհի առնվազն մեկ դիմում (submitted grant)։
	3. «5.2.» ենթակետում նշված պայմանը կատարելը/չկատարելը կանդրադառնա հետագայում Կոմիտեի հայտարարած մրցույթներին Խմբի անդամների կողմից ներկայացվելիք հայտի փորձագիտական գնահատականի վրա՝ դրանից հանելով/գումարելով տվյալ մրցույթում հայտի առավելագույն գնահատականի 5 տոկոսի չափով միավոր՝ Համաղեկավարի ընդգրկված լինելու դեպքում և 1 տոկոսի չափով միավոր՝ Թեմայի կատարողներից յուրաքանչյուրի դեպքում: Հանրագումարում կհանվի/կգումարվի տվյալ մրցույթում հայտի առավելագույն գնահատականի ոչ ավելի, քան՝ 5 տոկոսի չափով միավոր։ Հետագա մրցույթներին Խմբի անդամների կողմից ներկայացված հայտի փորձագիտական գնահատականի նվազեցումը կչեղարկվի եթե դիմելու պահին նշված պայմանն արդեն կատարվել է:
	4. Թեմայի կատարման ընթացքում Խմբի անդամները պետք է ապահովեն Թեմայի և/կամ գիտության տվյալ բնագավառի վերաբերյալ գիտահանրամատչելի նյութերի ստեղծում և տարածում (հարցազրույցներ, հրապարակումներ գիտահանրամատչելի ամսագրերում, տեսանյութերի ստեղծում և տարածում, լայն լսարանի համար քննարկումների կազմակերպում և այլն), որոնք հաշվի կառնվեն Խորհրդի կողմից ամփոփիչ Հաշվետվությունն ընդունելու մասին եզրակացություն տալիս:
	5. Որպես Թեմայի արդյունք ներկայացված գիտական հրապարակումներում պետք է նշվի Կազմակերպությունը (affiliation):
1. **Հայտի լրացման և ներկայացման կարգը**
	1. Հայտը լրացվում և ներկայացվում է Խմբի ղեկավարի(ների) կողմից՝ <rl-armenia.scs.am>  առցանց համակարգի (այսուհետ՝ Համակարգ) միջոցով՝ մինչև 2022 թվականի օգոստոսի 26-ը ներառյալ (Հայտի ուղարկման հնարավորությունն արգելափակվում է Երևանի ժամանակով ժամը 18:00- ին):
	2. Խմբի ղեկավարի(ների) համար կարող է նախատեսվել աշխատանքի վարձատրություն Հայաստանի Հանրապետությունում գտնվելու ժամանակահատվածի համար՝ շաբաթական մինչև 150,0 հազար դրամ, բայց ոչ ավելի, քան հանրագումարային 3 000,0 ՀՀ դրամ Թեմայի կատարման ողջ ընթացքի համար։
	3. Խմբի անդամների (բացառությամբ Խմբի ղեկավարի(ների)) աշխատանքի ամսական վարձատրության միջին հաշվարկային չափն ընդունել մինչև 300,0 հազար դրամ:
	4. «Այլ ծախսեր» հոդվածի «Սարքեր, նյութեր և ծառայություններ» և «Գործուղումներ» ենթահոդվածներով գումարային 12-ամսվա կտրվածքով կարելի է նախատեսել առավելագույնը 1 000,0 հազար դրամ յուրաքանչյուր Խմբի անդամի հաշվարկով (բացառությամբ Խմբի ղեկավարի(ների)): Այս գումարը կարող է ավելանալ «Աշխատանքի վարձատրություն» հոդվածում առավելագույն չափից պակաս նախատեսելու դեպքում:
	5. Նախահաշվի «Այլ ծախսեր» հոդվածի «Սարքեր, նյութեր և ծառայություններ» ենթահոդվածով կարող են նախատեսվել գիտական սարքավորումների**,** հետազոտությունների ընթացքում օգտագործվող նյութերի ձեռքբերման և/կամ ծառայությունների ծախսեր:
	6. Նախահաշվի «Այլ ծախսեր» հոդվածի «Գործուղումներ» ենթահոդվածով նախատեսվող գումարը կարող է օգտագործվել Թեմայի ընթացքի ու արդյունքների ներկայացման նպատակով միջազգային գիտաժողովներին մասնակցության համար, ինչպես նաև Ղեկավարի(ների) և Խմբի անդամների փոխադարձ այցելությունների գործուղման ծախսերը հոգալու համար:
	7. Նախահաշվի «Այլ ծախսեր» հոդվածի «Խմբի կամ լաբորատորիայի ամրապնդում» ենթահոդվածով առաջին 12-ամսվա համար լրացուցիչ կարող է հայցվել 15 000,0 հազար դրամ, որը կարող է օգտագործվել խմբի կամ լաբորատորիայի ենթակառուցվածքի բարելավման ուղղությամբ և Թեմայի կատարման համար անհրաժեշտ այլ ծախսերի համար:
	8. Նախահաշվի «Այլ ծախսեր» հոդվածի «Փորձարարական հետազոտություններ» ենթահոդվածով կարող է հայցվել լրացուցիչ 20 000,0 հազար դրամ փորձարարական հետազոտություններ նախատեսող թեմաների համար, որը կարող է նախատեսվել գիտական սարքավորումների և նյութերի ձեռքբերման, խոշոր ենթակառուցվածքներին հասանելիություն ստանալու և Թեմայի բնույթով պայմանավորված այլ ծախսերի համար։
	9. Նախահաշվով նախատեսված բոլոր ծախսերը անհրաժեշտ է հիմնավորել Նախահաշվի մեկնաբանության մեջ:
	10. Վերադիր ծախսերը 60 ամսվա համար չպետք է գերազանցեն 2 500,0 hազար դրամը։
	11. Նախահաշվի հիմնավորվածությունը և բաշխումը կարող է քննարկվել Խորհրդի և Խմբի ղեկավարի(ների) ու Համաղեկավարի հետ և կարող է լրամշակվել փոխադարձ համաձայնությամբ։
	12. Թեմայի կատարման ընթացքում (ոչ շուտ քան 12 ամիս անց) Համաղեկավարը կարող է դիմել Կոմիտե՝ Թեմայի կատարողների թիվը Թեմային առնչվող մասնագիտություն ունեցող առավելագույնը 2՝ մինչև 35 տարեկան կատարողներով ավելացնելու առաջարկով՝ ներկայացնելով համապատասխան հիմնավորում։
	13. Թեմայի կատարողների թիվն ավելանալու պարագայում Համաղեկավարի և Կոմիտեի միջև կնքված պայմանագրի գինն ավելանում է յուրաքանչյուր նոր կատարողի համար մինչև 1 800,0 հազար դրամով (12 ամսվա կտրվածքով)։
	14. Գործուղումների համար օրապահիկը և գիշերավարձն անհրաժեշտ է հաշվարկել ըստ Հայաստանի Հանրապետության կառավարության 2005 թվականի դեկտեմբերի 29-ի N 2335-Ն որոշմամբ սահմանված ծախսերի չափերի, բայց ոչ ավելի, քան՝ ամսական 1500 ԱՄՆ դոլարին համարժեք ՀՀ դրամ: Խմբի յուրաքանչյուր անդամի օտարերկրյա գործուղումների ընդհանուր ժամանակը չպետք է գերազանցի երկու ամիսը (12-ամսյա կտրվածքով):
2. **Հայտերի գիտական փորձաքննությունը**
	1. Մրցույթի պայմանները բավարարող Հայտերը տրամադրվում են Խորհրդին` գիտական փորձաքննությունն իրականացնելու համար։
	2. Հայտի գիտական փորձաքննության և հարցազրույցի ընթացքում գնահատվում են խնդրի արդի վիճակը, նորույթը, հեռանկարայնությունը, իրականացման նախադրյալները, ազդեցությունը ոլորտի զարգացման վրա, աշխատանքի ծավալի, իրականացման ժամկետների հիմնավորվածությունը, համագործակցության նպատակահարմարությունը, գիտական արդյունքների տնօրինումը և տարածումը, Նախահաշվի հիմնավորվածությունը, միջգիտակարգային առնչությունները, Խմբի ղեկավարի(ների), Համաղեկավարի և կատարողների մասնագիտական համապատասխանությունը Թեմային և որակավորումը, Կազմակերպության համապատասխանությունը, ինչպես նաև Մրցույթի առանձնահատկություններից բխող այլ հարցեր:
	3. Խորհուրդը կքննարկի Բեալի ցանկերում (Beall’s list, <https://beallslist.net/>) ներառված կեղծ կամ «գիշատիչ» հրատարակչություններում կամ պարբերականներում հրատարակված աշխատություն ներկայացրած Հայտը գիտական փորձաքննության ենթարկելու հարցը:
	4. Խորհուրդը Կոմիտեի հետ համատեղ մշակում և հաստատում է Հայտերի գիտական փորձաքննության և հարցազրույցի վարման կարգը և գնահատման թերթիկները:
	5. Հայտը գիտական փորձաքննության է ենթարկվում առնվազն երկու փորձագետի կողմից: Որպես փորձագետ կարող են հանդես գալ Խորհրդի անդամները։ Խորհուրդը, անհրաժեշտության դեպքում, կարող է ներգրավել անկախ փորձագետների։
	6. Յուրաքանչյուր Հայտի համար փորձագետը լրացնում է գիտական փորձաքննության գնահատման թերթիկը:
	7. Խորհուրդը Խմբի ղեկավարի(ների) և/կամ Համաղեկավարի հետ անցկացնում է հարցազրույց։
	8. Գիտական փորձաքննության ժամանակ փորձագետի առավելագույն գնահատականը կազմում է Հայտի առավելագույն գնահատականի 50 տոկոսը:
	9. Հարցազրույցի առավելագույն գնահատականը կազմում է Հայտի առավելագույն գնահատականի 50տոկոսը:
	10. Հայտի գիտական փորձաքննության վերջնական գնահատականը երկու փորձագետների գնահատականների միջին թվաբանականի և հարցազրույցի գնահատականների միջին թվաբանականի գումարն է։
	11. Երկու փորձագետների գնահատականները փորձագետի առավելագույն գնահատականի 30և ավելիտոկոսով տարբերվելու դեպքում Հայտը տրվում է երրորդ փորձագետին: Այդ դեպքում գիտական փորձաքննության վերջնական գնահատականը երեք փորձագետների՝ երկու իրար մոտ գնահատականների միջին թվաբանականն է: Երեք փորձագետների գնահատականների հավասար տարբերությունների դեպքում գիտական փորձաքննության վերջնական գնահատականը երկու առավելագույն գնահատականների միջին թվաբանականն է։
	12. Կոմիտեի և փորձագետների կողմից Հայտի բովանդակության, գիտական փորձաքննության ընթացքի և արդյունքի վերաբերյալ տեղեկությունների տրամադրումն այլ անձանց արգելվում է՝ համաձայն «Գիտական և գիտատեխնիկական փորձաքննության մասին» Հայաստանի Հանրապետության օրենքով սահմանված դրույթների:
	13. Գիտական փորձաքննության ավարտից հետո Կոմիտեն Հայտերի գիտական փորձաքննության վերջնական գնահատականների նվազման կարգով ձևավորում է վարկանիշային ցանկ ու ներկայացնում Խորհրդին՝ քննարկման։
	14. Խորհուրդը Կոմիտեի նախագահին է ներկայացնում Հայտերի գնահատականների վերջնական վարկանիշային ցանկը:
	15. Կոմիտեն, ելնելով Հայաստանի Հանրապետության կառավարության 2022 թվականի դեկտեմբերի 23-ի «Հայաստանի Հանրապետության 2022 թվականի պետական բյուջեի կատարումն ապահովող միջոցառումների մասին» N 2121–Ն որոշմամբ հաստատված «Պայմանագրային (թեմատիկ) հետազոտությունների» ուղղությամբ նախատեսված ծավալներից, որոշում է շեմային գնահատականը և Նախարարին է ներկայացնում «Ֆինանսավորման երաշխավորված գիտական թեմաների ցանկը և յուրաքանչյուր Թեմայի կատարման համար նախատեսված ֆինանսավորման չափը հաստատելու մասին» հրամանի նախագիծ:
	16. Կոմիտեն Կազմակերպության ղեկավարին տրամադրում է Կազմակերպությունում իրականացվելիք ֆինանսավորման երաշխավորված Թեմաների ցանկը, ղեկավարների և կատարողների ցուցակը և յուրաքանչյուր Թեմայի կատարման համար նախատեսված ֆինանսավորման չափը:
3. **Այլ դրույթներ**
	1. Կոմիտեի և ֆինանսավորման երաշխավորված Թեմայի կատարման համար Համաղեկավարի և Կազմակերպության միջև կնքվում է գիտական և գիտատեխնիկական գործունեության պայմանագրային Թեմայի կատարման համար պետության կողմից դրամաշնորհի ձևով տրամադրվող ֆինանսական աջակցության գումարների օգտագործման և «Ծառայությունների մատուցման մասին» պայմանագիր:
	2. Համաղեկավարը կարող է դիմել Կոմիտե՝ համարժեք փոփոխություն կատարելու՝ ըստ տարիքային խմբի և գիտական գործունեության արդյունավետության ցուցանիշի, կամ Խմբի անդամների թիվը մեկով կրճատելու միջնորդությամբ՝ ներկայացնելով Խմբի ղեկավարի համաձայնությունը և համապատասխան հիմնավորում։ Խմբի անդամների թվի կրճատման դեպքում Համաղեկավարի և Կոմիտեի միջև կնքվում է պայմանագրի գնի փոփոխության մասին համաձայնագիր:

*Հավելված 1*

**Fields of Science and Technology Classification**

|  |  |
| --- | --- |
| 1. **NATURAL SCIENCES**

1.1 Mathematics1.2 Informatics and ComputerSciences1.3 Physics and Astronomy1.4 Chemistry1.5 [Earth and Environmental Sciences](https://www.nature.com/subjects/earth-and-environmental-sciences)1.6 Biological Sciences1. **2. ENGINEERING AND TECHNOLOGY**

2.1 Urban Planning and Architecture2.2  Electrical Engineering and Information Technology2.3 Mechanics2.4 Mechanical Engineering and Machine Building2.5 Chemical Technology2.6 Materials Science2.7 Medical Devices2.8 Ecology2.9 Biotechnology2.10 Nanotechnology1. **3. MEDICAL SCIENCES**
	1. General Medicine
	2. Clinical Medicine
	3. Medical Biotechnology
 | 1. **AGRICULTURAL SCIENCES**

4.1 Cattle breeding, Veterinary Medicine4.2 Crop Production4.3 Soil Science, Agro-Chemistry, Plant Protection4.4 Agricultural Biotechnology1. **SOCIAL SCIENCES**

5.1 Psychology5.2 Economics and Business5.3 Pedagogical Sciences5.4 Sociology5.5 Law5.6 Political Sciences5.7 Socio-Economic Geography5.8 Mass Media and Communication6. **ARMENOLOGY AND HUMANITIES**6.1 History, Archaeology6.2 Linguistics, Literary Studies6.3 Philosophy, Ethics6.4 Theology6.5 Arts |

*Հավելված 2*

To: Sargis Hayotsyan

Chairman of the RA Science Committee

From \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(Name, Surname, Patronymic name, Middle name)*

 *(postal address)*

 *(Email address Phone number)*

Application Letter

I herewith submit the package of the application for the project proposal entitled ------- to be considered in the frames of the Call for Remote Labоratories Fellowship Programme - Armenia, launched by the RA Science Committee.

Head of Group՝\_\_\_\_\_\_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

 *(signature)* *(Name, Surname)*

«\_\_\_\_» \_\_\_\_\_\_\_\_\_\_\_\_\_\_\_\_ 2022 թ.

*Հավելված 3*

**Project**

Submit in English, up to 12 pages, including graphs, tables, images and references.

1. ***Annotation***

|  |
| --- |
|  |

1. ***Review on the Current State of Knowledge about the Research Problem***

|  |
| --- |
|  |

1. ***Project Aims and Objectives***

|  |
| --- |
|  |

1. ***Research Project***

|  |
| --- |
|  |

1. ***Means of Implementation; Methods***

|  |
| --- |
|  |

1. ***Calendar Plan (by quarters)***

|  |
| --- |
|  |

1. ***Interdisciplinarity***

|  |
| --- |
|  |

1. ***Team’s Achievements in the Mentioned Field (availability and necessity of material resources)***

|  |
| --- |
|  |

1. ***Team’s Development Prospects (risks and opportunities)***

|  |
| --- |
|  |

1. ***Quantitative and Qualitative Indicators of the Expected Results (publications, conferences, use of innovative capacity (technological investment, demonstration, sample,prototype, etc), management of intellectual property (patent, copyright, etc))***

|  |
| --- |
|  |

1. ***References***

|  |
| --- |
|  |